section_heading: O pjesmama
paragraph_text: Pjesmu "Feel So Low" ponovno je snimio sastav Blackfield 2004. godine; u pitanju je grupa koju čine Steven Wilson te izraelski pjevač i kantautor Aviv Geffen. Prvu je strofu na toj inačici Geffen pjevao na hebrejskom. Pjesma se pojavila samo na vinilnoj verziji prvog Blackfieldovog albuma. Kasnije je ta skladba na Blackfieldovim koncertima bila pjevana u potpunosti na engleskom jeziku, ali se ipak razlikovala od Porcupine Treeova originala jer je sadržavala i dulju, žešću instrumentalnu dionicu prije kraja.